# F*EX - Frams' Fast File EXchange

F*EX (Frams' Fast File EXchange) é un servizo para enviar voluminosos (grandes, enormes, xigantes, ...) ficheiros dun usuario A a un usuario B.

O remisor carga o ficheiro no servidor F*EX usando un formulario WWW e o receptor automaticamente obtén unha notificación vía correo cun enderezo URL para descargar.

Vostede dirá:

> Por que necesito outro servizo para transferencia de ficheiros?!
> Teño correo, ftp, ssh e mesmo sendfile!

Ao que respondo:

> Aínda así necesita F*EX :-)

Por exemplo, quere enviar ao seu amigo o video das últimas vacacións (1 GB). Ten as seguintes posibilidades (e problemas):

- ### o envío dun DVD vía correo postal

  Nin o vou considerar - vivimos na época actual <> despois da invención da Internet! O envío de soportes multimedia (físicos) é para avoíñas.

- ### o uso do correo

  A maior parte dos servidores de correo teñen un límite de 10 MB por mensaxe e unha cota de uso de disco duns poucos 100 MB por usuario ou mesmo menor.

- ### uucp

  E por que non escritura cuneiforme en laxes de pedra?

- ### ssh

  Ou ben tes os contrasinais dos teus amigos ou ben terás que darlles a túa - fai falta iso só para transferir un ficheiro?

- ### ftp

  - Usando que servidor ftp?
  - Usando que conta, que contrasinal?
  - Non se lle pasará pola cabeza enviar contrasinais sen cifrar e ficheiros na incerta Internet?
  - O seu proxy permite o ftp pasivo?
  - No caso de ftp anónimo:
    - Permite cargas de 1 GB?
    - Permite eliminar a carga despois?
    - Quen pode descargar ademais o seu ficheiro?
    - Quen pode eliminar o seu ficheiro?
    - Ten que enviarlle ao seu amigo/a o URL de descarga, el ten que informarte de que o descargou correctamente, despois ten vostede que eliminalo.
      Definitivamente: unha merda pinchada nun pao.

- ### http

  - Nin carga predeterminada nin xestión de usuario - debe ser programada
  - Sen autonotificación
  - Sen autoeliminado
  - Moi poucos servidores http poden xestionar ficheiros superiores a 2 GB

- ### sendfile

  - Executas un UNIX e tes o sendfile instalado?
  - O teu receptor executa UNIX e ten o sendfile instalado?
  - Nin ti nin o teu receptor ten unha devasa que bloquee o porto 487?

- ### servizos comerciais como DropLoad, ALLPeers, YouSendIt, etc

  - Que límite teñen (maiormente: < 2 GB)?
  - Como andan de seguranza e privacidade: estarán os seus ficheiros gardados e seguros?
  - Están baseados en software aberto ou en privativo?
  - Están accesíbeis con calquera outro navegador ou cómpre usar java, active-X, flash ou outros complementos endemoñados?
  - Funcionarán alén duns poucos meses?
    (DropLoad, ALLPeers e drop.io xa pecharon as súas portas)

Se respondeu só unha vez "non" ás cuestións anteriores, entón necesita F*EX.

## Principais funcionalidades de F*EX

- transferencia de ficheiro ou tamaño virtualmente ilimitada
- receptor e remitente só necesitan un programa de correo e un navegador web - de calquer clase, non teñen que instalar ningún software
- REENVIAR and REOBTER para retomar despois de fallos de ligazón ata que se envíe o último byte
- autonotificación de receptor
- autoeliminación despois da descarga
- autoeliminación despois dunha data de expiración (predeterminada: 5 días)
- os usuarios con plenos dereitos poden crear subusuarios, que poden envíar soamente a este usuario pleno
- os usuarios con plenos dereitos poden crear grupos, en analoxía coas listas de correo, pero para ficheiros
- sen mantemetno: non se necesita interacción acompañando a creación de novas contas con F*EX
- o envío a múltiples receptores necesita capacidade de almacenamento no servidor só unha vez
- F*EX é un servizo web por HTTP e non necesita túneles nin devasas
- permite a distribución de fluxos, tamén
- para usuarios reais de UNIX, hai aplicativos da shell como fexsend e fexget que evitan o uso impertinente de navegador
- o protocolo e o código fonte están dispoñíbeis libremente (Perl Artistic)

## Falemos de SEX

F*EX ten un compañeiro: Stream EXchange (SEX).

Pode imaxinar SEX como unha rede de tubarías UNIX cun reenviador (relay) entre elas. Isto pode ser moi práctico para intercambiar datos entre o usuario A e o usuario B alí onde A e B non poden establecer unha conexión directa, pero ambos poden conectar vía HTTP ao servidor SEX. Para unha integración perfecta na cadea de ferramentas UNIX, hai ferramentas de shell como sexsend e sexget.

A autenticación é a mesma que con F*EX.

## Quedanlle preguntas?

Vexa a FAQ